**N á v r h**

Mesto Fiľakovo v súlade s ustanovením § 6 ods. 1), § 11 ods. 4), písm. g) zákona č. 369/1990 Zb. o obecnom zriadení v znení zmien a doplnkov a podľa § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov vydáva toto

*Všeobecne záväzné nariadenie č. ...../2020,*

*ktorým sa vyhlasuje záväzná časť*

*Územného plánu mesta Fiľakovo - Zmeny a doplnky č. 12*

**§1**

Vyhlasuje sa záväzná časť Územného plánu mesta Fiľakovo - Zmeny a doplnky č.12.

1. Základné zásady a regulatívy funkčného využívania a priestorového usporiadania územia sú určené v záväzných regulatívoch funkčného a priestorového usporiadania územia uvedené v Prílohe č. 1
2. Priestorové vymedzenie návrhu Územného plánu mesta Fiľakovo - Zmeny a doplnky č. 12 je v Prílohe č. 2.

(grafická časť Územného plánu mesta Fiľakovo - Zmeny a doplnky č.12)

**§2**

Dokumentácia schváleného Územného plánu mesta Fiľakovo - Zmeny a doplnky č. 12 je uložená a možno do nej nahliadnuť na Mestskom úrade vo Fiľakove, na stavebnom úrade a na Okresnom úrade v Banskej Bystrici, odbore výstavby a bytovej politiky.

**§3**

Všeobecne záväzné nariadenie mesta Fiľakovo č. ...../2020 bolo schválené uznesením Mestského zastupiteľstva vo Fiľakove č. ..../2020 zo dňa 20.02.2020. Návrh Všeobecne záväzného nariadenia bol vyvesený na úradnej tabuli dňa 3.2.2020. Účinnosť nadobudne dňa ......2020.

Mgr. Attila Agócs, PhD.

primátor mesta

Návrh vyvesený: ..... 2020  
Schválené VZN: ...... 2020  
Schválené VZN vyvesené dňa: .... 2020

Nadobúda účinnosť: ..... 2020

**Príloha č. 1 k VZN č. .../2020**

**Základné zásady a regulatívy funkčného využívania a priestorového usporiadania územia**

7.1 Zásady a regulatívy priestorového usporiadania územia a funkčného využitia územia

*Bez zmeny*

7.2 Určenie prípustných, obmedzujúcich alebo vylučujúcich podmienok pre využitie jednotlivých plôch a intenzitu ich využitia, určenie regulácie využitia jednotlivých plôch

*Bez zmeny*

7.3 Zásady a regulatívy umiestnenia verejného dopravného a technického vybavenia územia

7.3.2 Regulatívy pre vodné toky, zásobovanie pitnou vodou a odkanalizovanie územia

*Dopĺňa sa text:*

* *vybudovať poldre na zachytávanie zrážkových vôd na tokoch Vyhliadka, Klatov a prítoku Kalaj, západne od zastavaného územia mesta a cesty I/71*
* *vybudovať úpravy na doposiaľ neupravených úsekoch tokov Vyhliadka, Klatov a jeho prítokov, resp. uskutočniť rekonštrukciu existujúcich úprav*
* *realizovať ohrádzovanie, resp. navýšenie ľavostrannej ochrannej hrádze vodného toku Belina južne od zastavaného územia mesta*
* *zabezpečovať pravidelnú údržbu a čistenie profilov vodných tokov*

7.4 Zásady a regulatívy zachovania kultúrnohistorických hodnôt, ochrany a využívania prírodných zdrojov, ochrany prírody a tvorby krajiny, vytvárania a udržiavania ekologickej stability vrátane plôch zelene.

*Bez zmeny*

7.5 Zásady a regulatívy starostlivosti o životné prostredie

7.5.2 Pre vodu

*Dopĺňa sa text:*

* *Založenie brehových porastov a nárazníkovej zóny trvalých trávnych porastov pozdĺž vodných tokov mimo zastavaného územia*
* *Odstraňovanie nánosov z korýt vodných tokov, odstraňovanie prekážok v prúdení – primárne v zastavanom území*

7.5.3 Pre pôdu

*Dopĺňa sa text:*

* *Optimalizácia agrotechnických postupov – orba po vrstevnici, zvýšenie podielu viacročných krmovín a ozimín na ornej pôde a zvýšenie podielu bezorbového obrábania pôdy*
* *Udržiavať existujúcu líniovú zeleň a založiť novú líniovú zeleň s pôdoochrannou funkciou v podobe vsakovacích vegetačných pásov na medziach a popri poľných cestách v smere vrstevníc*
* *Zvýšiť inundačnú a retenčnú kapacitu krajiny, vytvoriť retenčné priestory na zachytávanie prívalových vôd a ich prevedenia na vsak*

7.6 Vymedzenie zastavaného územia

*Bez zmeny*

7.7 Vymedzenie ochranných pásiem a chránených území podľa osobitných predpisov

*Upresňuje sa určenie a definícia ochranných pásiem vodných tokov v nasledovnom znení:*

* *Rešpektovať ochranné pásmo vodných tokov v zmysle STN 75 2102, ktoré dosahuje pri šírke toku medzi brehovými čiarami do 10 m šírku 4 m od brehovej čiary; v tomto ochrannom pásme, ktoré je potrebné ponechať bez trvalého oplotenia, nie je prípustná orba, stavanie objektov, zmena reliéfu ťažbou, navážkami, manipulácia s látkami škodiacimi vodám, výstavba súbežných inžinierskych sietí. Rešpektovať ustanovenia § 49 ods. 2 zákona č. 364/2004 Z. z. o vodách v znení neskorších predpisov, umožňujúce správcovi vodných tokov a vodných stavieb pri výkone ich správy užívať pobrežné pozemky, ktorými sú pri vodohospodársky významnom toku (Belina) pozemky do 10 m od brehovej čiary a pri drobných vodných tokoch pozemky do 5 m od brehovej čiary, pri ochrannej hrádzi vodného toku do 10 m od vzdušnej a návodnej päty hrádze. Zachovať prístup mechanizácie správcu vodného toku k pobrežným pozemkom z hľadiska realizácie opráv, údržby a povodňovej aktivity.*

*Dopĺňa sa určenie ochranných pásiem leteckého pozemného zariadenia:*

*Ochranné pásmo leteckého pozemného zariadenia:*

* *rešpektovať ochranné pásma leteckého pozemného zariadenia – Rádiolokačného bodu Veľký Bučeň (nachádzajúce sa v k. ú. obce Bulhary). Ochranné pásma boli určené rozhodnutím Štátnej leteckej inšpekcie zn. 1-452/94/OLPZ zo dňa 14.6.1994 (podrobný opis ochranných pásiem je v kapitole 3.2.3 ÚPD)*

7.8 Požiadavky na delenie a sceľovanie pozemkov

*Bez zmeny*

7.9 Plochy na verejnoprospešné stavby a na vykonanie asanácií

*Dopĺňajú sa plochy na verejnoprospešné stavby pre vodné hospodárstvo a čistenie odpadových vôd:*

* *poldre na vodných tokoch vyhliadka, Klatov a prítokoch*
* *úprava vodných tokov*
* *prebudovanie úprav vodných tokov*
* *ohrádzovanie vodného toku Belina*

7.10 Určenie, na ktoré časti obce je potrebné obstarať a schváliť územný plán zóny

*Bez zmeny*

7.11 Zoznam verejnoprospešných stavieb

*Dopĺňa sa zoznam verejnoprospešných stavieb pre vodné hospodárstvo a čistenie odpadových vôd:*

34. *poldre na vodných tokoch vyhliadka, Klatov prítokoch*

*35. úprava vodných tokov*

*36. prebudovanie úprav vodných tokov*

*37. ohrádzovanie vodného toku Belina*

7.12 Schéma záväzných častí a verejnoprospešných stavieb

*Dopĺňa sa text:*

*- verejnoprospešné stavby sú zakreslené na výkrese č. 9*

7.13 Uloženie dokumentácie

*Bez zmeny*

**Príloha č. 2 k VZN č. .../2020**



